Peter Rašev

Mgr. art. Peter Rašev ( * 6. august 1952, Prešov – † 12. jún 2008, Košice) bol slovenský herec, režisér a riaditeľ divadla, manžel herečky Ľubice Blaškovičovej.

V roku 1978 absolvoval štúdium herectva na VŠMU v Bratislave.

V rokoch 1970-1974 bol členom zboru spevohry Divadla Jonáša Záborského v Prešove, v rokoch 1978-2005 bol členom činohry Štátneho divadla v Košiciach - s výnimkou siedmich rokov, keď založil Staromestské divadlo, v ktorom pôsobil ako režisér a riaditeľ.

Je autorom dvoch divadelných hier Na jednom lane a Caranténa.

Počas Nežnej revolúcie moderoval mítingy v Košiciach. V rokoch 1990-1991 bol poslancom Snemovne národov Federálneho zhromaždenia ČSFR (vzdal sa mandátu).

Mal dve dcéry - Kristínu a Katarínu. V roku 2006 mu diagnostikovali nádor na pľúcach a metastázy na mozgu. O dva roky chorobe podľahol.

Filmografia 

 1977: Dvere dokorán (Buro)
 1978: Já jsem Stena smrti 

Osobnosti z Prešova
Absolventi Vysokej školy múzických umení
Slovenskí dabingoví herci
Slovenskí divadelní herci
Slovenskí filmoví herci
Slovenskí divadelní režiséri
Členovia Divadla Jonáša Záborského
Riaditelia divadiel na Slovensku
Poslanci Snemovne národov Federálneho zhromaždenia